172. ΑΠΟΦΑΣΗ ΥΠΟΥΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 38649/4484 της 21 Οκτ./8 Νοεμ. 1991 (ΦΕΚ Β΄ 915) Αύξηση μικτού βάρους Φ.Δ.Χ. αυτοκινήτων. Έχοντας υπόψη τις διατάξεις του άρθρ. 13 του Νόμ. 1959/91 (ΦΕΚ 123/Α/5.8.1991) «Για τις οδικές μεταφορές τις Επικοινωνίες και άλλες διατάξεις», αποφασίζουμε: 1.Το μικτό βάρος των κυκλοφορούντων φορτηγών αυτοκινήτων δημοσίας χρήσεως των οποίων το αρχικό δικαίωμα χορηγήθηκε σύμφωνα με τις αναφερόμενες στο άρθρ. 13 του Νόμ. 1959/91 διατάξεις, μπορεί να αυξηθεί μέχρι των ορίων που καθορίζονται στο παραπάνω άρθρο, εφόσον τούτο επιτρέπεται από τους κατασκευαστές των φορτηγών αυτοκινήτων. 2.Η διαπίστωση αυτή θα γίνεται από τις αρμόδιες περιφερειακές Υπηρεσίες του Υπουργείου Μεταφορών και Επικοινωνιών στις οποίες ταξινομήθηκαν τα υπόψη φορτηγά αυτοκίνητα αφού υποβληθούν τα ακόλουθα δικαιολογητικά για την περίπτωση κατά την οποία δεν υπάρχουν σχετικά στοιχεία στο αρχείο των Υπηρεσιών του ιδίου Υπουργείου. α)Επικυρωμένη, από τις οικείες Ελληνικές Προξενικές Αρχές ή την στην Ελλάδα αντιπροσωπεία, βεβαίωση του εργοστασίου κατασκευής του φορτηγού αυτοκινήτου της οποίας το περιεχόμενο έχει ως εξής: «Το εργοστάσιο κατασκευής ……….. βεβαιώνει ότι το φορτηγό αυτοκίνητο εργοστασίου κατασκευής ……………. τύπου ……………… και αριθμού πλαισίου ……….μπορεί να λάβει μικτό βάρος …. και μέγιστες επιτρεπόμενες φορτίσεις αξόνων ……… εφόσον εξοπλισθεί με τα ακόλουθα συστήματα και εξαρτήματα. 1 ……………………………………… 2 .……………………………..………. 3 .……………………………………… Τα υπόψη εξαρτήματα και συστήματα μπορούν να αναγνωρισθούν ως εξής: …………………………………………………… …………………………………………………… Οι υπεύθυνοι του εργοστασίου κατασκευής (Υπογραφές) 21.Ε.δ.172 Φορτηγά αυτοκίνητα  β)Υπεύθυνη δήλωση διπλωματούχου μηχανολόγου μηχανικού ή πτυχιούχου υπομηχανικού σύμφωνα με τις διατάξεις του Νόμ. 1599/1986 στην οποία θα δηλώνονται τα παρακάτω: «Στο φορτηγό αυτ/το αριθμού κυκλοφορίας ……………. εργοστασίου κατασκευής ………… τύπου …..….. και αριθμού πλαισίου …….…. έγιναν υπό την επίβλεψή μου και στο συνεργείο ..……… που λειτουργεί νόμιμα (αριθ. αδείας λειτουργίας …..……….), οι εξής μετατροπές: 1 ……………………………….………… 2 .………………………………………… 3 .………………………………………… ……………………………………………….… Τα χρησιμοποιηθέντα εξαρτήματα και συστήματα είναι τα προβλεπόμενα από το εργοστάσιο κατασκευής βάσει της αριθ……………. βεβαίωσής του και οι πραγματοποιηθείσες μετατροπές έγιναν σύμφωνα με τους κανόνες της τεχνικής και το φορτηγό αυτοκίνητο πληροί τους όρους του ΚΟΚ για την ασφαλή κυκλοφορία του». «3.Η ανωτέρω αύξηση του μικτού βάρους των υπόψη οχημάτων μπορεί να γίνει, αντί της οριζόμενης με τις διατάξεις των παρ. 1 και 2 διαδικασίας, με την υποβολή σχετικής μελέτης, διπλωματούχου μηχανολόγου μηχανικού ή πτυχιούχου υπομηχανικού, που θα αφορά στην αντοχή του φορέα και του συστήματος πεδήσεως του οχήματος, με τιμή επιβράδυνσης τουλάχιστον 2,5 μ/SEC 2 ». H μέσα σε « »παρ. 3, προστέθηκε, και η παλαιά παρ. 3 αναριθμήθηκε σε παρ. 4, από την αριθ. 4298/337/30 Ιαν.- 22 Φεβρ. 1992 (ΦΕΚ Β΄ 83), απόφ. Υπ. Μεταφ. και Επικοινωνιών. 4(3).Κατά την αναθεώρηση του μικτού βάρους των παραπάνω αυτοκινήτων οι ενδιαφερόμενοι πρέπει να υποβάλλουν πιστοποιητικό του ΤΣΑ από το οποίο προκύπτει ότι είναι γραμμένοι και ασφαλισμένοι στο Ταμείο αυτό ως επαγγελματίες αυτοκινητιστές.